nibzard/narodne-novine-full-text-markdown huggingface dataset:
## Odluka o raspisivanju javnog natječaja za dodjelu koncesije za obavljanje poslova utilizacije i neškodljivog uklanjanja lešina, konfiskata i životinjskih proizvoda

### NN 40/2007 (18.4.2007.), Odluka o raspisivanju javnog natječaja za dodjelu koncesije za obavljanje poslova utilizacije i neškodljivog uklanjanja lešina, konfiskata i životinjskih proizvoda

# VLADA REPUBLIKE HRVATSKE

**1349**

Na temelju članka 35. stavka 4. Zakona o veterinarstvu (»Narodne novine«, br.
70/97, 105/2001 i 172/2003), Vlada Republike Hrvatske je na sjednici održanoj
12. travnja 2007. godine, donijela

## ODLUKU

### O RASPISIVANJU JAVNOG NATJEČAJA ZA DODJELU KONCESIJE ZA OBAVLJANJE POSLOVA UTILIZACIJE I NEŠKODLJIVOG UKLANJANJA LEŠINA, KONFISKATA I ŽIVOTINJSKIH PROIZVODA

I.

Javni natječaj za dodjelu koncesije raspisuje se za obavljanje poslova
utilizacije i neškodljivog uklanjanja lešina, konfiskata i životinjskih
proizvoda iz objekata iz članaka 18. i 19. Zakona o veterinarstvu. Visina
koncesijske naknade iznosi 0,5% od godišnjeg prihoda za obavljene poslove iz
točke I. ove Odluke i plaća se polugodišnje.

II.

Koncesija za obavljanje poslova iz točke I. ove Odluke može se dati domaćoj
pravnoj ili fizičkoj osobi registriranoj za obavljanje poslova iz točke I. ove
Odluke na vrijeme od 10 godina, koja priloži dokaze o ispunjavanju tehničkih,
stručnih i organizacijskih uvjeta za obavljanje navedenih poslova propisanih
Pravilnikom o načinu postupanja s nusproizvodima životinjskog podrijetla koji
nisu za prehranu ljudi (»Narodne novine«, broj 56/2006) i člankom 4. Zakona o
koncesijama (»Narodne novine«, broj 89/92).

III.

Postupak javnog natječaja prema ovoj Odluci, provest će Povjerenstvo za dodjelu
koncesije za obavljanje poslova iz točke I. ove Odluke, koje imenuje Vlada
Republike Hrvatske, uz objavu zakonom propisanih natječajnih uvjeta.

IV.

Ova Odluka stupa na snagu danom donošenja, a objavit će se u »Narodnim
novinama«.

Klasa: 310-33/07-02/01
Urbroj: 5030116-07-1
Zagreb, 12. travnja 2007.

Potpredsjednica Vlade
i ministrica obitelji, branitelja i
međugeneracijske
solidarnosti
**Jadranka Kosor, dipl. iur**., v. r.

Odluka, NN 40/2007-1349
## Pravilnik o izmjeni Pravilnika o visini troškova postupka priznavanja sorti

### NN 40/2007 (18.4.2007.), Pravilnik o izmjeni Pravilnika o visini troškova postupka priznavanja sorti

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1357**

Na temelju članka 81. stavka 3. Zakona o sjemenu, sadnom materijalu i
priznavanju sorti poljoprivrednog bilja (»Narodne novine«, broj 131/97, 163/03)
ministar poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O VISINI TROŠKOVA POSTUPKA PRIZNAVANJA SORTI

Članak 1.

U Pravilniku o visini troškova postupka priznavanja sorti (»Na­rod­ne novine«,
broj 93/02) u članku 2. stavku 2. točki 1. broj:»6.250,00« zamjenjuje se brojem:
»8.250,00«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 320-11/07-01/67
Urbroj: 525-2-07-2
Zagreb, 2. travnja 2007.

Ministar
**Petar Čobanković**, v. r.

Pravilnik, NN 40/2007-1357
## Pravilnik o dopuni Pravilnika o načinu propisivanja i izdavanja lijekova na recept

### NN 40/2007 (18.4.2007.), Pravilnik o dopuni Pravilnika o načinu propisivanja i izdavanja lijekova na recept

# HRVATSKI ZAVOD ZA ZDRAVSTVENO OSIGURANJE

**1360**

Na osnovi odredbe članka 138. i članka 16. stavka 8. Zakona o obveznom
zdravstvenom osiguranju (»Narodne novine« broj 85/06., 105/06. i 118/06.) i
članka 19. Statuta Hrvatskog zavoda za zdravstveno osiguranje (»Narodne novine«
broj 16/02., 24/02. i 58/03.), Upravno vijeće Hrvatskog zavoda za zdravstveno
osiguranje na 45. sjednici održanoj 12. travnja 2007. godine donijelo je

## PRAVILNIK

### O DOPUNI PRAVILNIKA O NAČINU PROPISIVANJA I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne
novine« broj 120/06.) u članku 12. iza stavka 1. dodaje se novi stavak 2. koji
glasi:
»Izabrani doktor primarne zdravstvene zaštite ima pravo osiguranoj osobi na
jedan recept propisati lijek najviše u količini dostatnoj za liječenje do 60
dana za sljedeća kronična stanja:
1) slabokrvnost                                     – lijekovi s ATK šifrom: B03
2) srčane bolesti:
– srčana dekompenzacija                      – lijekovi s ATK šifrom: C01A
– hipertenzija                                        – lijekovi s ATK šifrom: C03
3) hormonsko nadomjesno liječenje      – lijekovi s ATK šifrom: G03F
4) tuberkuloza                                      – lijekovi s ATK šifrom: J04
5) zloćudne bolesti                                – lijekovi s ATK šifrom: L02B
6) epilepsija                                          – lijekovi s ATK šifrom: N03A
7) Parkinsonova bolest                          – lijekovi s ATK šifrom: N04.«

Dosadašnji stavci 2. i 3. postaju stavci 3. i 4.

Članak 2.

Ovaj Pravilnik stupa na snagu osmog dana od dana objave u »Narodnim novinama« .

Klasa: 025-04/07-01/115
Urbroj: 338-01-01-07-1
Zagreb, 12. travnja 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 40/2007-1360
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o dopuni Odluke o utvrđivanju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

### NN 40/2007 (18.4.2007.), Odluka o dopuni Odluke o utvrđivanju Popisa dijagnostičkih i terapijskih postupaka u zdravstvenim djelatnostima - vremenski i kadrovski normativi

# HRVATSKI ZAVOD ZA ZDRAVSTVENO OSIGURANJE

**1361**

Na osnovi članka 19. Statuta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.) Upravno vijeće Hrvatskog zavoda
za zdravstveno osiguranje na 45. sjednici održanoj 12. travnja 2007. godine
donijelo je

## ODLUKU

### O DOPUNI ODLUKE O UTVRĐIVANJU POPISA DIJAGNOSTIČKIH I TERAPIJSKIH POSTUPAKA U ZDRAVSTVENIM DJELATNOSTIMA – VREMENSKI I KADROVSKI NORMATIVI

Članak 1.

U Odluci o utvrđivanju Popisa dijagnostičkih i terapijskih postupaka u
zdravstvenim djelatnostima - vremenski i kadrovski normativi (»Narodne novine«
broj 15/92., 29/93., 65/93., 31/95., 73/99., 3/00., 18/00., 118/01., 44/02.,
76/02., 85/02., 92/02., 130/02., 151/02., 11/03., 32/03., 43/03., 203/03.,
30/05., 88/05., 136/06. i 16/07. – u daljnjem tekstu: Odluka) u Popisu
dijagnostičkih i terapijskih postupaka u zdravstvenim djelatnostima - vremenski
i kadrovski normativi koji je sastavni dio Odluke:
iza šifre 29524 dodaje se nova šifra: »29525« sa sljedećim podacima:
»

|  |  |  |  |  |
| --- | --- | --- | --- | --- |
| Šifra | Opis postupka | Djelatnici | Vrijeme rada | Uk. bodovi |
| 29525 | HER-2-CISH | 1 liječnik spec. | 26 | 48,64 |
|  |  | 1 djelatnik VSS | 129 |  |
|  |  | 1 viši zdrav. tehničar | 103 |  |

«
iza šifre 88595 dodaju se nove šifre: »88595 i 88596« sa sljedećim podacima:
»

|  |  |  |  |  |
| --- | --- | --- | --- | --- |
| Šifra | Opis postupka | Djelatnici | Vrijeme rada | Uk. bodovi |
| 88595 | LDL – afereza | 1 liječnik spec. | 180 | 124,08 |
|  |  | 1 viša med. sestra | 480 |  |
| 88596 | Potporno liječenje zatajenja jetre metodom hemodijalize, i frakcioniranog odvajanja i adsorpcije plazme | 1 liječnik spec. | 480 | 301,68 |
|  | 1 viša med. sestra | 1080 |  |

«

Članak 2.

Ova Odluka stupa na snagu danom objave u »Narodnim novinama«.

Klasa: 025-04/07-01/121
Urbroj: 338-01-01-07-1
Zagreb, 12. travnja 2007.

Predsjednik
Upravnog vijeća Hrvatskog zavoda
 za zdravstveno osiguranje
**prim.
Stjepan Bačić, dr. med**., v. r.

Odluka, NN 40/2007-1361
## Dopuna Općih uvjeta ugovora o provođenju zdravstvene zaštite iz obveznog zdravstvenog osiguranja

### NN 40/2007 (18.4.2007.), Dopuna Općih uvjeta ugovora o provođenju zdravstvene zaštite iz obveznog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**1363**

Na osnovi članka 75. Zakona o obveznom zdravstvenom osiguranju (»Narodne
novine«, broj 85/06., 105/06. i 118/06.), članka 295. Zakona o obveznim odnosima
(»Narodne novine«, broj 35/05.) i članka 19. Statuta Hrvatskog zavoda za
zdravstveno osiguranje (»Narodne novine«, broj 16/02., 24/02. i 58/03.) Upravno
vijeće Hrvatskog zavoda za zdravstveno osiguranje na 45. sjednici održanoj 12.
travnja 2007. godine donijelo je

## DOPUNU

### OPĆIH UVJETA UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Općim uvjetima ugovora o provođenju zdravstvene zaštite iz obveznog
zdravstvenog osiguranja (»Narodne novine«, broj 11/07. – u daljnjem tekstu: Opći
uvjeti), u glavi II. »Opći uvjeti ugovora za sve razine zdravstvene
djelatnosti«, iza točke 3. dodaje se nova točka 3.a i novi članak 4.a koji
glase: »Radno vrijeme«

»3.a Vođenje medicinske dokumentacije

Članak 4.a

Ugovorni subjekt Zavoda je suglasan da će medicinska dokumentacija vezana uz
provođenje ugovorene zdravstvene zaštite za osigurane osobe (povijesti bolesti,
otpusna pisma i dr.) biti sastavljena prema pravilima struke te da će, osim
podataka koji se odnose na zdravstveno stanje osigurane osobe, obvezno
sadržavati ime, prezime i datum rođenja osigurane osobe, naziv zdravstvene
ustanove u kojoj je osiguranoj osobi pružene zdravstvena zaštita, faksimil i
potpis ovlaštenog zdravstvenog radnika koji je osiguranu osobu liječio na način
da iz istoga bude nedvojbeno vidljivo njegovo ime i prezime te da će biti
ovjerena pečatom zdravstvene ustanove odnosno ordinacije privatne prakse.«

Članak 2.

Ove Dopune Općih uvjeta objavljuju se u »Narodnim novinama«.

Klasa: 025-04/07-01/133
Urbroj: 338-01-01-07-1
Zagreb, 12. travnja 2007.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Izmjene i dopune, NN 40/2007-1363
## Odluka o određivanju naknade za korištenje usluge tranzita električne energije prijenosnom mrežom

### NN 40/2007 (18.4.2007.), Odluka o određivanju naknade za korištenje usluge tranzita električne energije prijenosnom mrežom

# ERGETSKA REGULATORNA AGENCIJA

**1365**

Na temelju točke 4.1.3.1. stavak 2. Mrežnih pravila elektroener­getskog sustava
(»Narodne novine«, broj 36/06), a na prijedlog HEP – Operatora prijenosnog
sustava d.o.o., Hrvatska energetska regulatorna agencija na 57. sjednici
Upravnog vijeća održanoj 26. ožujka 2007. godine donijela je

## ODLUKU

1. Određuje se naknada za korištenje usluge tranzita električne energije
prijenosnom mrežom u iznosu od 20,66 kuna/MWh (2,8 EUR preračunato u kune po
srednjem tečaju za devize Hrvatske narodne banke na dan donošenja ove Odluke; 1
EUR = 7,379067 kuna).
2. Ova Odluka stupa na snagu danom donošenja, a primjenjuje se od 1. travnja
2007. do dana početka primjene pravne stečevine Europske zajednice iz područja
energetike, a kako je utvrđeno člankom 10. i 11 te Dodatkom I. Ugovora o
energetskoj zajednici (»Narodne novine, Međunarodni ugovori«, broj 6/06).
3. Ova Odluka objavit će se u »Narodnim novinama«.

Klasa: 310-02/07-01/27
Urbroj: 371-01/07-04
Zagreb, 26. ožujka 2007.

Predsjednik
Upravnog vijeća
**Tomo Galić, dipl. ing**., v. r.

Odluka, NN 40/2007-1365
## Rješenje Ustavnog suda Republike Hrvatske broj:U-III-76/2007 od 22. ožujka 2007.

### NN 41/2007 (21.4.2007.), Rješenje Ustavnog suda Republike Hrvatske broj:U-III-76/2007 od 22. ožujka 2007.

# USTAVNI SUD REPUBLIKE HRVATSKE

**1383**

Ustavni sud Republike Hrvatske, u Vijeću za rješavanje postupovnih pretpostavki
za odlučivanje o ustavnim tužbama, u sastavu sudac Ivan Matija, predsjednik
Vijeća, te suci Marijan Hranjski i Nevenka Šernhorst, članovi Vijeća, u postupku
koji je ustavnom tužbom pokrenuo D. K. iz C., na sjednici održanoj 22. ožujka
2007. godine, jednoglasno je donio

## RJEŠENJE

I. Ustavna tužba se odbacuje.
II. Ovo rješenje objavit će se u »Narodnim novinama«.

```
Obrazloženje
```

1. Podnositelj je podnio ustavnu tužbu protiv presude Županijskog suda u Rijeci,
broj: Gž-2333/03 od 18. listopada 2006. godine, kojom je odbijena kao neosnovana
njegova žalba i potvrđena presuda Općinskog suda u Rijeci, broj: P-2393/00 od
18. listopada 2006. godine. Navedenom prvostupanjskom presudom u točki I. izreke
odbijen je tužbeni zahtjev podnositelja kao tužitelja kojim se tražilo da se
naloži tuženiku Z. M., glavnom uredniku dnevnih novina »Novi list«, da u prvom
sljedećem broju »Novog lista«u istom dijelu novina, na isti način na koji je
objavljena informacija kojom traži ispravak, objavi, bez izmjena i dopuna,
besplatno, ispravak pod naslovom »DVOLIČNOST IZVORNI GRIJEH RIJEČKE KULTURE«,
kako je navedeno u točki II. izreke prvostupanjske presude.

*Ustavna tužba nije dopuštena.*

2. Odredbe članka 62. stavci 2. i 3. Ustavnog zakona o Ustavnom sudu Republike
Hrvatske (»Narodne novine«, broj: 99/99, 29/02 i 49/02 – pročišćeni tekst, u
nastavku: Ustavni zakon) propisuju:
*»Ako je zbog povrede ustavnih prava dopušten drugi pravni put, ustavna tužba
može se podnijeti tek nakon što je taj pravni put iscrpljen. U stvarima u kojima
je dopušten upravni spor, odnosno revizija u parničnom ili izvanparničnom
postupku, pravni put je iscrpljen nakon što je odlučeno i o tim pravnim
sredstvima«.*
3. Odredba članka 38. Zakona o javnom priopćavanju (»Narod­ne novine«, broj:
69/03.) propisuje:
*»Protiv pravomoćne presude donesene u drugom stupnju dopuštena je revizija«.*4. Podnošenje ustavne tužbe protiv presude Županijskog suda u Rijeci, broj: Gž-2333/03
od 18. listopada 2006. godine, u konkretnom slučaju nije dopušteno, jer nije
ispunjena jedna od pretpostavki za podnošenje ustavne tužbe, a to je
iscrpljenost dopuštenog pravnog puta. Naime, podnositelj je prema citiranoj
odredbi Zakona o javnom priopćavanju protiv osporene drugostupanjske presude
mogao izjaviti reviziju.
5. Slijedom iznijetoga, a na temelju članka 72. Ustavnog zakona, riješeno je kao
u izreci.
6. Objava ovog rješenja temelji se na članku 29. stavku 1. Ustavnog zakona.

Broj: U-III-76/2007
Zagreb, 22. ožujka 2007.

USTAVNI SUD REPUBLIKE HRVATSKE
Predsjednik Vijeća
**mr. sc. Ivan Matija**, v. r.

Rješenje, NN 41/2007-1383
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Odluka o davanju prethodne suglasnosti na Izmjene i dopune Statuta Umirovljeničkog fonda

### NN 42/2007 (23.4.2007.), Odluka o davanju prethodne suglasnosti na Izmjene i dopune Statuta Umirovljeničkog fonda

# VLADA REPUBLIKE HRVATSKE

**1384**

Na temelju članka 15. stavka 1. Zakona o Umirovljeničkom fondu (»Narodne
novine«, br. 93/2005 i 41/2007) i članka 30. stavka 2. Zakona o Vladi Republike
Hrvatske (»Narodne novine«, br. 101/98, 15/2000, 117/2001, 199/2003 i 30/2004),
Vlada Republike Hrvatske je na sjednici održanoj 21. travnja 2007. godine
donijela

## ODLUKU

### O DAVANJU PRETHODNE SUGLASNOSTI NA IZMJENE I DOPUNE STATUTA UMIROVLJENIČKOG FONDA

I.

Daje se prethodna suglasnost na Izmjene i dopune Statuta Umirovljeničkog fonda,
koji je donio Upravni odbor Umirovljeničkog fonda na 23. sjednici.

II.

Ova Odluka stupa na snagu danom donošenja, a objavit će se u »Narodnim
novinama«.

Klasa: 402-09/05-02/02
Urbroj: 5030105-07-1
Zagreb, 21. travnja 2007.

Predsjednik
**dr. sc. Ivo Sanader**, v. r.

Odluka, NN 42/2007-1384
## Pravilnik o izmjeni Pravilnika o očuvanju i korištenju biljnih genetskih resursa te načinu rada i uređenju banke biljnih gena poljoprivrednog bilja

### NN 42/2007 (23.4.2007.), Pravilnik o izmjeni Pravilnika o očuvanju i korištenju biljnih genetskih resursa te načinu rada i uređenju banke biljnih gena poljoprivrednog bilja

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1387**

Na temelju članka 5. stavka 4. Zakona o sjemenu, sadnom materijalu i priznavanju
sorti poljoprivrednog bilja (»Narodne novine«, broj 131/97, 163/03) ministar
poljoprivrede, šumarstva i vodnoga gospodarstva donosi

## PRAVILNIK

### O IZMJENI PRAVILNIKA O OČUVANJU I KORIŠTENJU BILJNIH GENETSKIH RESURSA TE NAČINU RADA I UREĐENJU BANKE BILJNIH GENA POLJOPRIVREDNOG BILJA

Članak 1.

U Pravilniku o očuvanju i korištenju biljnih genetskih resursa te načinu rada i
uređenju banke biljnih gena poljoprivrednog bilja (»Narodne novine«, broj 4/05)
u članku 6. stavku 2. iza riječi: »sredstava« dodaju se riječi: »te predlaže
ministru donošenje odluke o raspodjeli financijskih sredstava radi provođenja
godišnjeg programa aktivnosti«.
Stavak 3. i stavak 4. brišu se.

Članak 2.

Članak 9. mijenja se i glasi:
»1) Ministarstvo poljoprivrede, šumarstva i vodnoga gospodarstva financira
provođenje aktivnosti na očuvanju i korištenju biljnih genetskih resursa u
poljoprivredi iz sredstava Državnog proračuna Republike Hrvatske.
2) Financijska sredstva iz stavka 1. ovoga članka doznačuju se korisnicima prema
odluci ministra iz članka 6. stavka 2. ovoga Pravilnika.
3) Ministarstvo će s korisnicima iz stavka 2. ovog članka sklopiti ugovor kojim
će urediti obveze u korištenju tih sredstava.«

Članak 3.

Tablica 1. koja se nalazi u prilogu ovog Pravilnika i čini njegov sastavni dio
briše se.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/07-01/37
Urbroj: 525-1-07-2
Zagreb, 13. travnja 2007.

Ministar
**Petar Čobanković**, v. r.

Pravilnik, NN 42/2007-1387
## Naredba o smanjenu brojnog stanja pojedine vrste divljači

### NN 42/2007 (23.4.2007.), Naredba o smanjenu brojnog stanja pojedine vrste divljači

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1388**

Na temelju članka 81. Zakona o lovstvu (»Narodne novine«, br. 140/05.), ministar
poljoprivrede, šumarstva i vodnoga gospodarstva donosi

## NAREDBU

### O SMANJENJU BROJNOG STANJA POJEDINE VRSTE DIVLJAČI

Članak 1.

U skladu sa člankom 13. stavak 5. Zakona o otocima (»Narodne novine«, br.
34/99., 32/02. i 33/06.) ovom Naredbom određuje se:
– područje za koje se donosi naredba,
– intenzitet, struktura i način odstrjela,
– izvješćivanje Ministarstva poljoprivrede, šumarstva i vodnoga gospodarstva o
izvršenom odstrjelu.

Članak 2.

Ova Naredba odnosi se na lovozakupnike u lovištima ustanovljenim na području
otoka Cresa, Krka, Raba, Malog i Velog Lošinja.

Članak 3.

(1) Odstrjel svinje divlje, jelena lopatara i čaglja dopušten je tijekom cijele
kalendarske godine, bez obzira na spol i dob, do pot­punog uklanjanja iz
lovišta.
(2) Lov divljači mora se obavljati u skladu s odredbama članka 41. stavak 1.,
članka 42. stavak 4., članka 64. stavak 1. točke 1., 3., 4., 5., 6., 7., 8., 9.
i 10., članka 66. stavak 3. i 4., članka 67., članka 68. stavka 1. članka 70. i
članka 74. Zakona o lovstvu.

Članak 4.

(1) Lovozakupnici iz članka 2. ove Naredbe obvezni su Ministarstvu
poljoprivrede, šumarstva i vodnoga gospodarstva dostaviti podatke o izvršenom
odstrjelu divljači po dobnoj i spolnoj strukturi do 5. u mjesecu, za protekli
mjesec.
(2) Izvršenje odstrjela potrebno je evidentirati u lovnogospodarskoj osnovi
sukladno Pravilniku o sadržaju, načinu izrade i postupku donošenja, odnosno
odobravanja lovnogospodarske osnove, programa uzgoja divljači i programa zaštite
divljači.

Članak 5.

Ova Naredba stupa na snagu danom objave u »Narodnim novinama«.

Klasa: UP/I-323-03/07-01/9
Urbroj: 525-13-07-1
Zagreb, 11. travnja 2007.

Ministar
**Petar Čobanković**, v. r.

Naredba, NN 42/2007-1388
## Odluka o imenovanju sudaca za suce Županijskog suda u Zadru

### NN 42/2007 (23.4.2007.), Odluka o imenovanju sudaca za suce Županijskog suda u Zadru

# DRŽAVNO SUDBENO VIJEĆE

**1402**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 25. sjednici održanoj 5. travnja 2007. godine
donijelo sljedeću

## ODLUKU

### O IMENOVANJU SUDACA

Za suce Županijskog suda u Zadru imenuju se:
1. KATIJA HRABROV, sutkinja Općinskog suda u Zadru i
2. SANJA PROSENICA, sutkinja Općinskog suda u Zadru.
Imenovane sutkinje stupit će na dužnost dana 2. svibnja 2007. godine. Ova će se
odluka objaviti u »Narodnim novinama«.

Broj: IS-4/07
Zagreb, 5. travnja 2007.

Zamjenik predsjednika
**Đuro Sessa**, v. r.

Odluka, NN 42/2007-1402
## Odluka o imenovanju suca Županijskog suda u Dubrovniku

### NN 42/2007 (23.4.2007.), Odluka o imenovanju suca Županijskog suda u Dubrovniku

# DRŽAVNO SUDBENO VIJEĆE

**1403**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 25. sjednici održanoj 5. travnja 2007. godine
donijelo sljedeću

## ODLUKU

### O IMENOVANJU SUCA

Za suca Županijskog suda u Dubrovniku imenuje se:
MARIJA DONATOVIĆ DABELIĆ, sutkinja Općinskog suda u Dubrovniku. Imenovana
sutkinja stupit će na dužnost dana 2. svibnja 2007. godine. Ova će se odluka
objaviti u »Narodnim novinama«.

Broj: IS-2/07
Zagreb, 5. travnja 2007.

Zamjenik predsjednika
**Đuro Sessa**, v. r.

Odluka, NN 42/2007-1403
## Odluka o imenovanju suca Općinskog suda u Petrinji

### NN 42/2007 (23.4.2007.), Odluka o imenovanju suca Općinskog suda u Petrinji

# DRŽAVNO SUDBENO VIJEĆE

**1404**

Na temelju članka 123. stavak 1. Ustava Republike Hrvatske (»Narodne novine«
broj 41/00 — pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 25. sjednici održanoj 5. travnja 2007. godine
donijelo sljedeću

## ODLUKU

### O IMENOVANJU SUCA

Za suca Općinskog suda u Petrinji imenuje se:
EDITA MARIĆ, sudska savjetnica u Općinskom sudu u Petrinji. Imenovana sutkinja
stupit će na dužnost dana 2. svibnja 2007. godine.
Na temelju članka 122. stavak 2. Ustava Republike Hrvatske sutkinja Edita Marić
imenuje se na vrijeme od 5 godina.
Ova će se odluka objaviti u »Narodnim novinama«.

Broj: IS-6/07
Zagreb, 5. travnja 2007.

Zamjenik predsjednika
**Đuro Sessa**, v. r.

Odluka, NN 42/2007-1404
## Odluka o imenovanju suca Županijskog suda u Rijeci

### NN 42/2007 (23.4.2007.), Odluka o imenovanju suca Županijskog suda u Rijeci

# DRŽAVNO SUDBENO VIJEĆE

**1405**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 25. sjednici održanoj 5. travnja 2007. godine
donijelo sljedeću

## ODLUKU

### O IMENOVANJU SUCA

Za suca Županijskog suda u Rijeci imenuje se:
TAJANA POL1Ć, sutkinja Općinskog suda u Rijeci.
Imenovana sutkinja stupit će na dužnost dana 2. svibnja 2007. godine.
Ova će se odluka objaviti u »Narodnim novinama«.

Broj: IS-5/07
Zagreb, 5. travnja 2007.

Zamjenik predsjednika
**Đuro Sessa**, v. r.

Odluka, NN 42/2007-1405
## Odluka o imenovanju sudaca Županijskog suda u Zagrebu

### NN 42/2007 (23.4.2007.), Odluka o imenovanju sudaca Županijskog suda u Zagrebu

# DRŽAVNO SUDBENO VIJEĆE

**1406**

Na temelju članka 123. stavak 1. Ustava Republike Hrvatske (»Narodne novine«
broj 41/00 – pročišćeni tekst) i članka 12. alineja 1. Zakona o Državnom
sudbenom vijeću (»Narodne novine« broj 58/93, 49/99, 129/00, 59/05 i 150/05)
Državno sudbeno vijeće je na 25. sjednici održanoj 5. travnja 2007. godine
donijelo sljedeću

## ODLUKU

### O IMENOVANJU SUDACA

Za suce Županijskog suda u Zagrebu imenuju se:
1. JADRANKA ANIĆ-MATIĆ, sutkinja Županijskog suda u Velikoj Gorici,
2. IVANA KRŠUL, sutkinja Općinskog suda u Zagrebu i
3. JASNA SMILJANIĆ, sutkinja Općinskog suda u Zagrebu.
Imenovane sutkinje stupit će na dužnost dana 2. svibnja 2007. godine. Ova će se
odluka objaviti u »Narodnim novinama«.

Broj: IS-7/07
Zagreb, 5. travnja 2007.

Predsjednik
**Ivan Mikšić**, v. r.

Odluka, NN 42/2007-1406
## Odluka o imenovanju sutkinje Županijskog suda u Dubrovniku

### NN 42/2007 (23.4.2007.), Odluka o imenovanju sutkinje Županijskog suda u Dubrovniku

# DRŽAVNO SUDBENO VIJEĆE

**1407**

Državno sudbeno vijeće u postupku trajnog imenovanja na sudačku dužnost sutkinje
Županijskog suda u Dubrovniku Marije Vetma na sjednici održanoj 5. travnja 2007.
godine na temelju odredbe čl. 16. st. 5. Zakona o Državnom sudbenom vijeću
(»Narodne novine« broj 58/93, 49/99, 129/00 i 150/05 – dalje ZDSV) donijelo je
sljedeću

## ODLUKU

Sutkinja Županijskog suda u Dubrovniku MARIJA VETMA imenuje se na sudačku
dužnost trajno.

Broj: IS-2/02
Zagreb, 5. travnja 2007.

Predsjednik
**Ivan Mikšić**, v. r.

Odluka, NN 42/2007-1407
## Odluka o imenovanju suca Općinskog suda u Dubrov­niku

### NN 42/2007 (23.4.2007.), Odluka o imenovanju suca Općinskog suda u Dubrov­niku

# DRŽAVNO SUDBENO VIJEĆE

**1408**

Državno sudbeno vijeće u postupku trajnog imenovanja na sudačku dužnost suca
Općinskog suda u Dubrovniku Srđana Kuzmanića na sjednici održanoj 5. travnja
2007. godine na temelju odred­be čl. 16. st. 5. Zakona o Državnom sudbenom
vijeću (»Narodne novine« broj 58/93, 49/99, 129/00 i 150/05 – dalje ZDSV)
donijelo je sljedeću

## ODLUKU

Sudac Općinskog suda u Dubrovniku SRĐAN KUZMANIĆ imenuje se na sudačku dužnost
trajno.

Broj: IS-4/02
Zagreb, 5. travnja 2007.

Predsjednik
**Ivan Mikšić**, v. r.

Odluka, NN 42/2007-1408
## Rješenje kojim se Anti-Krešimiru Kutleši iz Zagreba, izdaje dozvola za obavljanje poslova investicijskog savjetnika, na neodređeno vrijeme

### NN 42/2007 (23.4.2007.), Rješenje kojim se Anti-Krešimiru Kutleši iz Zagreba, izdaje dozvola za obavljanje poslova investicijskog savjetnika, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**1410**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05)
te odredbi članka 56. Zakona o tržištu vrijednosnih papira (»Narodne novine« br.
84/02 i 138/06), Uprava Hrvatske agencije za nadzor financijskih usluga, na
zahtjev Ante-Krešimira Kutleše iz Zagreba, Hecegovačka 92, u predmetu izdavanja
dozvole za obavljanje poslova investicijskog savjetnika, na sjednici održanoj 5.
travnja 2007. godine donijela je

## RJEŠENJE

1. Anti-Krešimiru Kutleši iz Zagreba, Hecegovačka 92, izdaje se dozvola za
obavljanje poslova investicijskog savjetnika, na neod­ređeno vrijeme.
2. Ovo rješenje upisuje se u Registar ovlaštenih investicijskih savjetnika, koji
vodi Hrvatska agencija za nadzor financijskih usluga.
3. Izrjeka ovog rješenja objavit će se u »Narodnim novinama«.

Klasa: UP/I-451-04/07-08/38
Urbroj: 326-111/07-2
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1410
## Rješenje kojim se Sandri Perković iz Siska, izdaje doz­vola za obavljanje poslova brokera, na neodređeno vrijeme

### NN 42/2007 (23.4.2007.), Rješenje kojim se Sandri Perković iz Siska, izdaje doz­vola za obavljanje poslova brokera, na neodređeno vrijeme

# HRVATSKA AGENCIJA ZA NADZOR FINANCIJSKIH USLUGA

**1411**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te odredbi članka 56. Zakona o tržištu vrijednosnih papira (»Narodne novine« br.
84/02 i 138/06), Uprava Hrvatske agencije za nadzor financijskih usluga, na
zahtjev Sandre Perković iz Siska, A. Cesarca 87/4, u predmetu izdavanja dozvole
za obavljanje poslova brokera, na sjednici održanoj 5. travnja 2007. godine
donijela je

## RJEŠENJE

1. Sandri Perković iz Siska, A. Cesarca 87/4, izdaje se dozvola za obavljanje
poslova brokera, na neodređeno vrijeme.
2. Ovo rješenje upisuje se u Registar ovlaštenih brokera, koji vodi Hrvatska
agencija za nadzor financijskih usluga.
3. Izrjeka ovog rješenja objavit će se u »Narodnim novinama«.

Klasa: UP/I-451-04/07-07/65
Urbroj: 326-111/07-2
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1411
## Rješenje kojim se Meliti Marčeta iz Maruševca, rođenoj 13. lipnja 1971. godine, daje odobrenje za obavljanje funkcije člana uprave društva Zagrebačka burza d.d., Zagreb

### NN 42/2007 (23.4.2007.), Rješenje kojim se Meliti Marčeta iz Maruševca, rođenoj 13. lipnja 1971. godine, daje odobrenje za obavljanje funkcije člana uprave društva Zagrebačka burza d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**1412**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05),
te članka 76b. stavak 5. Zakona o tržištu vrijednosnih papira (»Narodne novine«
br. 84/02 i 138/06), Uprava Hrvatske agencije za nadzor financijskih usluga,
odlučujući o zahtjevu za izdavanje odobrenja za obavljanje funkcije člana uprave
društva Zagrebačka burza d.d., Zagreb, I. Lučića 2a, na sjednici održanoj 5.
travnja 2007. godine donijela je

## RJEŠENJE

1. Meliti Marčeta iz Maruševca, Maruševec 82b, rođenoj 13. lipnja 1971. godine,
daje se odobrenje za obavljanje funkcije člana uprave društva Zagrebačka burza
d.d., Zagreb, I. Lučića 2a.
2. Izrjeka ovog rješenja objavit će se u »Narodnim novinama«.

Klasa: UP/I-451-04/07-04/2
Urbroj: 326-111/07-4
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1412
## Rješenje kojim se utvrđuje da je Tanja Baričević iz Novalje, vlasnica obrta Sigureca agencija za zastupanje u osiguranju, Novalja, MBO 90960572, uskladila poslovanje obrta sa Zakonom o osiguranju

### NN 42/2007 (23.4.2007.), Rješenje kojim se utvrđuje da je Tanja Baričević iz Novalje, vlasnica obrta Sigureca agencija za zastupanje u osiguranju, Novalja, MBO 90960572, uskladila poslovanje obrta sa Zakonom o osiguranju

# HRVATSKA AGENCIJA ZA NADZOR FINANCIJSKIH USLUGA

**1413**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 252. stavak 2. u svezi sa člankom 297. stavak 5. Zakona o
osiguranju (»Narodne novine« broj 151/05), te članka 213. Zakona o općem
upravnom postupku (»Narodne novine« broj 53/91 i 103/96 – Odluka USRH), Uprava
Hrvatske agencije za nadzor financijskih usluga, odlučujući o zahtjevu Tanje
Baričević iz Novalje, Starčevićeva 38, vlasnice obrta Sigureca agencija za
zastupanje u osiguranju, Novalja Braće Radića bb, za izdavanje dozvole za
obavljanje poslova zastupanja u osiguranju, na sjednici održanoj 5. travnja
2007. godine donijela je

## RJEŠENJE

1. Utvrđuje se da je Tanja Baričević iz Novalje, Starčevićeva 38, vlasnica obrta
Sigureca agencija za zastupanje u osiguranju, Novalja, Braće Radića bb, MBO
90960572, uskladila poslovanje obrta sa Zakonom o osiguranju.
2. Tanji Baričević iz Novalje, Starčevićeva 38, vlasnici obrta Sigureca agencija
za zastupanje u osiguranju, Novalja, Braće Radić bb, daje se dozvola za
obavljanje djelatnosti zastupanja u osiguranju, koju je dužna obavljati kao
isključivu djelatnost obrta.
3. Tanja Baričević iz Novalje, Starčevićeva 38, vlasnica obrta Sigureca agencija
za zastupanje u osiguranju, Novalja, Braće Radić bb, dužna je najkasnije osam
dana prije početka poslovanja, Hrvatskoj agenciji za nadzor financijskih usluga
dostaviti obavijest o početku poslovanja, s izvatkom iz obrtnog registra.
4. Ovo rješenje objavit će se u »Narodnim novinama«.

POUKA O PRAVNOM LIJEKU

Ovo rješenje je konačno. Protiv njega nije dopuštena žalba, ali se može
pokrenuti upravni spor podnošenjem tužbe Upravnom sudu Republike Hrvatske u roku
od 30 dana od dana njegova primitka.

Klasa: UP/I-453-02/07-37/33
Urbroj: 326-112-07-2
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1413
## Rješenje kojim se utvrđuje da je društvo DPS International društvo s ograničenom odgovornošću za posredovanje u osiguranju, Zagreb, MBS 080466873, usklađeno sa Zakonom o osiguranju

### NN 42/2007 (23.4.2007.), Rješenje kojim se utvrđuje da je društvo DPS International društvo s ograničenom odgovornošću za posredovanje u osiguranju, Zagreb, MBS 080466873, usklađeno sa Zakonom o osiguranju

# HRVATSKA AGENCIJA ZA NADZOR FINANCIJSKIH USLUGA

**1414**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 254. stavak 2. u svezi sa člankom 298. stavak 1. Zakona o
osiguranju (»Narodne novine« broj 151/05), te članka 213. Zakona o općem
upravnom postupku (»Narodne novine« broj 53/91 i 103/96 – Odluka USRH), Uprava
Hrvatske agencije za nadzor financijskih usluga, odlučujući o zahtjevu društva
DPS International društvo s ograničenom odgovornošću za posredovanje u
osiguranju, Zagreb, Voćarska 48, zastupanog po opunomoćenici odvjetnici Nikolini
Golubić iz Zagreba, Amruševa 13, za izdavanje dozvole za obavljanje poslova
posredovanja u osiguranju, na sjednici održanoj 5. travnja 2007. godine donijela
je

## RJEŠENJE

1. Utvrđuje se da je društvo DPS International društvo s ograničenom
odgovornošću za posredovanje u osiguranju, Zagreb, Voćarska 48, MBS 080466873,
usklađeno sa Zakonom o osiguranju.
2. Društvu DPS International društvo s ograničenom odgovornošću za posredovanje
u osiguranju, Zagreb, Voćarska 48, daje se dozvola za obavljanje djelatnosti
posredovanja u osiguranju, koju je dužno obavljati kao isključivu djelatnost.
3. Društvo DPS International društvo s ograničenom odgovornošću za posredovanje
u osiguranju, Zagreb, Voćarska 48, dužno je najkasnije osam dana prije početka
poslovanja, Hrvatskoj agenciji za nadzor financijskih usluga dostaviti obavijest
o početku poslovanja, s izvatkom iz sudskog registra.
4. Ovo rješenje objavit će se u »Narodnim novinama«.

POUKA O PRAVNOM LIJEKU

Ovo rješenje je konačno. Protiv njega nije dopuštena žalba, ali se može
pokrenuti upravni spor podnošenjem tužbe Upravnom sudu Republike Hrvatske u roku
od 30 dana od dana njegova primitka.

Klasa: UP/I-453-06/06-03/208
Urbroj: 326-112-07-6
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1414
## Rješenje kojim se utvrđuje da je Željko Kocur iz Bjelovara, vlasnik obrta Croagent za zastupanje u osiguranju, Bjelovar, MBO 91521874, uskladio poslovanje obrta sa Zakonom o osiguranju

### NN 42/2007 (23.4.2007.), Rješenje kojim se utvrđuje da je Željko Kocur iz Bjelovara, vlasnik obrta Croagent za zastupanje u osiguranju, Bjelovar, MBO 91521874, uskladio poslovanje obrta sa Zakonom o osiguranju

# HRVATSKA AGENCIJA ZA NADZOR FINANCIJSKIH USLUGA

**1415**

Na temelju odredbi članka 15. stavak 1. točka 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i članka 252. stavak 2. u svezi sa člankom 297. stavak 5. Zakona o
osiguranju (»Narodne novine« broj 151/05), te članka 213. Zakona o općem
upravnom postupku (»Narodne novine« broj 53/91 i 103/96 – Odluka USRH), Uprava
Hrvatske agencije za nadzor financijskih usluga, odlučujući o zahtjevu Željka
Kocura iz Bjelovara, Borisa Papandopula bb, vlasnika obrta Croagent za
zastupanje u osiguranju, Bjelovar, Trg Eugena Kvaternika 7, za izdavanje dozvole
za obavljanje poslova zastupanja u osiguranju, na sjednici održanoj 5. travnja
2007. godine donijela je

## RJEŠENJE

1. Utvrđuje se da je Željko Kocur iz Bjelovara, Borisa Papandopula bb, vlasnik
obrta Croagent za zastupanje u osiguranju, Bjelovar, Trg Eugena Kvaternika 7,
MBO 91521874, uskladio poslovanje obrta sa Zakonom o osiguranju.
2. Željku Kocuru iz Bjelovara, Borisa Papandopula bb, vlasniku obrta Croagent za
zastupanje u osiguranju, Bjelovar, Trg Eugena Kvaternika 7, daje se dozvola za
obavljanje djelatnosti zastupanja u osiguranju, koju je dužan obavljati kao
isključivu djelatnost obrta.
3. Željko Kocur iz Bjelovara, Borisa Papandopula bb, vlasnik obrta Croagent za
zastupanje u osiguranju, Bjelovar, Trg Eugena Kvaternika 7, dužan je najkasnije
osam dana prije početka poslovanja, Hrvatskoj agenciji za nadzor financijskih
usluga dostaviti obavijest o početku poslovanja, s izvatkom iz obrtnog registra.
4. Ovo rješenje objavit će se u »Narodnim novinama«.

POUKA O PRAVNOM LIJEKU

Ovo rješenje je konačno. Protiv njega nije dopuštena žalba, ali se može
pokrenuti upravni spor podnošenjem tužbe Upravnom sudu Republike Hrvatske u roku
od 30 dana od dana njegova primitka.

Klasa: UP/I-453-02/07-37/34
Urbroj: 326-112-07-2
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1415
## Rješenje kojim se društvu za upravljanje investicijskim fondovima Icam d.o.o., Zagreb, odobrava osnivanje Capital Two otvorenog investicijskog fonda s javnom ponudom

### NN 42/2007 (23.4.2007.), Rješenje kojim se društvu za upravljanje investicijskim fondovima Icam d.o.o., Zagreb, odobrava osnivanje Capital Two otvorenog investicijskog fonda s javnom ponudom

# HRVATSKA AGENCIJA ZA NADZOR FINANCIJSKIH USLUGA

**1416**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 50., 91., 105 i 113. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima ICAM d.o.o., Zagreb,
Preradovićeva 14, u predmetu odobrenja za osnivanje i prijave upisa u registar
fonda Capital Two otvorenog investicijskog fonda s javnom ponudom, na sjednici
održanoj 5. travnja 2007. donijela je

## RJEŠENJE

1. Društvu za upravljanje investicijskim fondovima ICAM d.o.o., Zagreb,
Preradovićeva 14, odobrava se osnivanje Capital Two otvorenog investicijskog
fonda s javnom ponudom.
2. Društvu za upravljanje investicijskim fondovima ICAM d.o.o., Zagreb,
Preradovićeva 14, odobrava se Prospekt i Statut Capital Two otvorenog
investicijskog fonda s javnom ponudom.
3. Društvo za upravljanje investicijskim fondovima ICAM d.o.o., Zagreb,
Preradovićeva 14, obvezno je objaviti Prospekt i Statut Capital Two otvorenog
investicijskog fonda s javnom ponudom u jednim dnevnim novinama u roku od sedam
dana dana dostave ovog rješenja.
4. Odobrava se izbor Raiffeisenbank Austria, Zagreb, Petrinjska 59, za
obavljanje poslova depozitne banke za Capital Two otvoreni investicijski fond s
javnom ponudom i to na temelju ugovora sklopljenog 12. siječnja 2007. između
društva za upravljanje investicijskim fondovima ICAM d.o.o., Zagreb,
Preradovićeva 14 i Raiffeisenbank Austria, Zagreb, Petrinjska 59.
5. Capital Two otvoreni investicijski fond s javnom ponudom upisuje se u
registar fondova pod identifikacijskim brojem JPD080.
6. Izrjeka ovog rješenja objavit će se u »Narodnim novinama«.

Klasa: UP/I- 451-04/07-06/02
Urbroj: 326-113-07-8
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1416
## Rješenje kojim se Ankici Batina iz Splita, rođenoj 27. veljače 1958. godine u Splitu, daje odobrenje za obavljanje funkcije člana uprave Jadransko osiguranje d.d., Zagreb, MBS 060006216

### NN 42/2007 (23.4.2007.), Rješenje kojim se Ankici Batina iz Splita, rođenoj 27. veljače 1958. godine u Splitu, daje odobrenje za obavljanje funkcije člana uprave Jadransko osiguranje d.d., Zagreb, MBS 060006216

# HRVATSKA AGENCIJA ZA NADZOR FINANCIJSKIH USLUGA

**1418**

Na temelju odredbi članka 15. stavak 1. točke 4. alineja 3. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«
broj 140/05) i odredbe članka 28. stavak 5. Zakona o osiguranju (»Narodne
novine« broj 151/05), Uprava Hrvatske agencije za nadzor financijskih usluga,
odlučujući o zahtjevu nadzornog odbora Jadransko osiguranje d.d., Zagreb,
Listopadska 2, za izdavanje odobrenja kandidatu za obavljanje funkcije člana
uprave, na sjednici održanoj 5. travnja 2007. donijela je

## RJEŠENJE

I. Ankici Batina iz Splita, R. Boškovića 9, rođenoj 27. veljače 1958. godine u
Splitu, daje se odobrenje za obavljanje funkcije člana uprave Jadransko
osiguranje d.d., Zagreb, Listopadska 2, MBS 060006216.
II. Izrjeka ovog rješenja objavit će se u »Narodnim novinama«.

Klasa: UP/I -453-02/07-30/31
Urbroj: 326-112-07-8
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1418
## Rješenje kojim se Dinku Novoselcu obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

### NN 42/2007 (23.4.2007.), Rješenje kojim se Dinku Novoselcu obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

# HRVATSKA AGENCIJA ZA NADZOR FINANCIJSKIH USLUGA

**1420**

Sukladno odredbama članka 15. stavak 1. točka 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05), te primjenom odredbe članka 14. stavka 5. Zakona o obveznim i
dobrovoljnim mirovinskim fondovima (»Narodne novine« br. 49/99, 103/00, 103/03 i
177/04) i članka 2. Pravilnika o uvjetima za obnavljanje licence ovlaštenog
upravitelja (»Narodne novine« br. 18/07) Uprava Hrvatske agencije za nadzor
financijskih usluga na svojoj sjednici održanoj 5. travnja 2007. donosi

## RJEŠENJE

1. Dinku Novoselcu obnavlja se licenca za ovlaštenog upravitelja mirovinskim
fondovima i traje dvije godine od dana pravomoć­nosti Rješenja.
2. Po pravomoćnosti Rješenja, Dinku Novoselcu izdat će se nova licenca za
ovlaštenog upravitelja mirovinskim fondovima.
3. Izrjeka Rješenja objavit će se u »Narodnim novinama«.

Klasa: UP/I-140-01/07-43/19
Urbroj: 326-113-07-4
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1420
## Rješenje kojim se Hrvoju Fajdetiću obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

### NN 42/2007 (23.4.2007.), Rješenje kojim se Hrvoju Fajdetiću obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

# HRVATSKA AGENCIJA ZA NADZOR FINANCIJSKIH USLUGA

**1421**

Sukladno odredbama članka 15. stavak 1. točka 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05), te primjenom odredbe članka 14. stavka 5. Zakona o obveznim i
dobrovoljnim mirovinskim fondovima (»Narodne novine« br. 49/99, 103/00, 103/03 i
177/04) i članka 2. Pravilnika o uvjetima za obnavljanje licence ovlaštenog
upravitelja (»Narodne novine« br. 18/07) Uprava Hrvatske agencije za nadzor
financijskih usluga na svojoj sjednici održanoj 5. travnja 2007. donosi

## RJEŠENJE

1. Hrvoju Fajdetiću obnavlja se licenca za ovlaštenog upravitelja mirovinskim
fondovima i traje dvije godine od dana pravomoćnosti Rješenja.
2. Po pravomoćnosti Rješenja, Hrvoju Fajdetiću izdat će se nova licenca za
ovlaštenog upravitelja mirovinskim fondovima.
3. Izrjeka Rješenja objavit će se u »Narodnim novinama«.

Klasa: UP/I-140-01/07-43/22
Urbroj: 326-113-07-2
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1421
## Rješenje kojim se Krešimiru Gjeneru obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

### NN 42/2007 (23.4.2007.), Rješenje kojim se Krešimiru Gjeneru obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

# HRVATSKA AGENCIJA ZA NADZOR FINANCIJSKIH USLUGA

**1422**

Sukladno odredbama članka 15. stavak 1. točka 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05), te primjenom odredbe članka 14. stavka 5. Zakona o obveznim i
dobrovoljnim mirovinskim fondovima (»Narodne novine« br. 49/99, 103/00, 103/03 i
177/04) i članka 2. Pravilnika o uvjetima za obnavljanje licence ovlaštenog
upravitelja (»Narodne novine« br. 18/07) Uprava Hrvatske agencije za nadzor
financijskih usluga na svojoj sjednici održanoj 5. travnja 2007. donosi

## RJEŠENJE

1. Krešimiru Gjeneru obnavlja se licenca za ovlaštenog upravitelja mirovinskim
fondovima i traje dvije godine od dana pravomoćnosti Rješenja.
2. Po pravomoćnosti Rješenja, Krešimiru Gjeneru izdat će se nova licenca za
ovlaštenog upravitelja mirovinskim fondovima.
3. Izrjeka Rješenja objavit će se u »Narodnim novinama«.

Klasa: UP/I-140-01/07-43/18
Urbroj: 326-113-07-3
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1422
## Rješenje kojim se Davoru Doki obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

### NN 42/2007 (23.4.2007.), Rješenje kojim se Davoru Doki obnavlja licenca za ovlaštenog upravitelja mirovinskim fondovima i traje dvije godine od dana pravomoćnosti Rješenja

# HRVATSKA AGENCIJA ZA NADZOR FINANCIJSKIH USLUGA

**1423**

Sukladno odredbama članka 15. stavak 1. točka 4. alineja 2. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05), te primjenom odredbe članka 14. stavka 5. Zakona o obveznim i
dobrovoljnim mirovinskim fondovima (»Narodne novine« br. 49/99, 103/00, 103/03 i
177/04) i članka 2. Pravilnika o uvjetima za obnavljanje licence ovlaštenog
upravitelja (»Narodne novine« br. 18/07) Uprava Hrvatske agencije za nadzor
financijskih usluga na svojoj sjednici održanoj 5. travnja 2007. donosi

## RJEŠENJE

1. Davoru Doki obnavlja se licenca za ovlaštenog upravitelja mirovinskim
fondovima i traje dvije godine od dana pravomoćnosti Rješenja.
2. Po pravomoćnosti Rješenja, Davoru Doki izdat će se nova licenca za ovlaštenog
upravitelja mirovinskim fondovima.
3. Izrjeka Rješenja objavit će se u »Narodnim novinama«.

Klasa: UP/I-140-01/07-43/20
Urbroj: 326-113-07-4
Zagreb, 5. travnja 2007.

Predsjednik Uprave
**Ante Samodol**, v. r.

Rješenje, NN 42/2007-1423
## Ispravak Pravilnika za sprečavanje pojave, kontrolu i iskorjenjivanje određenih transmisivnih spongiform­nih encefalopatija

### NN 42/2007 (23.4.2007.), Ispravak Pravilnika za sprečavanje pojave, kontrolu i iskorjenjivanje određenih transmisivnih spongiform­nih encefalopatija

**1435**

Nakon izvršenog uspoređivanja utvrđena je tiskarska pogreška u Pravilniku za
sprečavanje pojave, kontrolu i iskorjenjivanje određe­nih transmisivnih
spongiformnih encefalopatija objavljenim u »Narodnim novinama« broj 39 od 16.
travnja 2007. godine, te se daje

## ISPRAVAK

### [PRAVILNIKA ZA SPREČAVANJE POJAVE, KONTROLU I ISKORJENJIVANJE ODREĐENIH TRANSMISIVNIH SPONGIFORMNIH ENCEFALOPATIJA](http://narodne-novine.nn.hr/clanci/sluzbeni/297770.html)

U Dodatku XI. točka 15. ispred stavka 2. umjesto podtočke »(a)« treba stajati
podtočka »(b)«, te u tekstu koji počinje riječima »Ovaj proizvod ne sadrži i
nije dobiven od:« umjesto riječi »Narodne novine br. .....)« trebaju stajati
riječi (»Narodne novine broj 39/07)«.

Zagreb, 20. travnja 2007.
Urbroj: 50507-07-413

Glavna urednica
**Slavica Banić**, v. r.

Ostalo, NN 42/2007-1435
## Odluka o postotku biogoriva u ukupnom udjelu goriva u 2007. godini i količini biogoriva koje se mora staviti u promet na domaće tržište u 2007. godini

### NN 43/2007 (25.4.2007.), Odluka o postotku biogoriva u ukupnom udjelu goriva u 2007. godini i količini biogoriva koje se mora staviti u promet na domaće tržište u 2007. godini

# VLADA REPUBLIKE HRVATSKE

**1437**

Na temelju članka 15. Uredbe o kakvoći biogoriva (»Narodne novine«, broj
141/2005), Vlada Republike Hrvatske je na sjednici održanoj 19. travnja 2007.
godine donijela

## ODLUKU

### O POSTOTKU BIOGORIVA U UKUPNOM UDJELU GORIVA U 2007. GODINI I KOLIČINI BIOGORIVA KOJE SE MORA STAVITI U PROMET NA DOMAĆE TRŽIŠTE U 2007. GODINI

I.

Postotak biogoriva u ukupnom udjelu energetske potrošnje goriva u 2007. godini
iznosi 0,9%, što predstavlja ekvivalent od 22.000 tona biodizela.

II.

Ukupna količina biogoriva koje se stavlja u promet na domaće tržište obuhvaća
biodizel ili drugo biogorivo u ekvivalentnoj količini izračunato prema
energetskoj vrijednosti propisanoj Uredbom o kakvoći biogoriva.

III.

Ova Odluka stupa na snagu danom donošenja, a objavit će se u »Narodnim
novinama«.

Klasa: 351-01/07-01/03
Urbroj: 5030114-07-1
Zagreb, 19. travnja 2007.

Predsjednik
**dr. sc. Ivo Sanader**, v. r.

Odluka, NN 43/2007-1437